Attila Csihar

**Attila Gábor Csihar** ( ahoskatua; Budapest, Hungaria, 1971ko martxoaren 29a), Norvegiako *Mayhem* black metal musika taldeko abeslaria.

15 urteko gazteak *Venom*, *Celtic Frost*, *Kreator* edo *Destruction* musika taldeak zituen eragile eta *Tormentor* taldea sortu zuen, Csihar taldeko kide gazteena zelarik. Banda hau Hungariako black metal musikaren aitzindaritzat hartzen da. 1990ean, *Tormentor* banandu egin zen eta Csiharrek *dark ambient*eko Plasma Pool taldea eratu zuen. 1993an, Euronymous gitarra-jole norvegiarraren gonbidapena jaso zuen, *Mayheme*n lehen albumean -*De Mysteriis Dom Sathanas*- ahotsak grabatzeko. 11 urte geroago, Csihar *Mayhem* bandara itzuli zen Maniac ordezkatzeko eta, gaur egun, Necrobutcher eta Hellhammerekin batera taldeko kide ofiziala da. Keep of Kalessin, Sunn O))), Aborym edo Limbonic Art taldeetan ere parte hartu du, beste batzuen artean.

## Biografia 
Attila Gabor Csihar Budapesten jaio zen, Hungarian, 1971ko martxoaren 29an.

Txikitatik abeslari izan nahi izan zuen eta *Iron Maiden* edo *Black Sabbath*en abestiak abesten ematen zuen denbora librea.

14 urte zituela herriko waterpolo taldera batu zen eta bertako kide batek gitarra jotzen zuen bere lagun batez hitz egin zion, Tamás Buday izenekoa. Hurrengo urtean, 15 urte besterik ez zituenean, Csihar eta Budayk Tormentor musika banda sortu zuten, György Farkas baxu-jotzaile eta Márton Dubecz bateria-jotzailearekin batera. Nerabezaroan beste talde batzuk ere ezagutu zituen: *Swans*, *Coil*, *Current 93*, *Einstürzende* *Neubauten*, *Laibach* o *Skinny Puppy*, geroago eragin handia izango zutenak bere proiektuetan.

1987an, Hungariako hainbat musika lehiaketan parte hartuta zeuden eta emaitza ezin okerragoak aterata, gainera, baina ez zuten etsi eta *Tormentor*rek bere lehen grabazioa atera zuen, *The Seventh Day of Doom*en demoa, eta, hurrengo urtean, bigarren grabazioa atera zuten, *Anno Domini* (1995ean berriz aterako zena). Hala ere, 1990ean, taldeak bere banaketaren berri eman zuen..

Urtebete geroago, Aborymen hirugarren albuma atera zen, *With No Human Intervention*.

2005ean, Csiharrek taldea utzi zuen eta Prime Evil abeslariak hartu zuen bere lekua; hala ere, bandaren laugarren albuma izango zen *Generator* laneko abesti batean bere elkarlana eskainiko zuen.

## Mayhemera itzulera 
thumb|200px|eskuinera|Mayhem eta Attila Csihar 2008an
thumb|200px|eskuinera|Mayhem eta Attila Csihar-2010eko Inferno Festivalean
thumb|200px|eskuinera|Mayhem eta Attila Csihar 2012an
Baziren 11 urte Mayhem bandan aritu zenetik eta Csiharrek Maniac (Sven Erik Kristiansen) abeslariak taldea utzi zuela jakin zuen. Zurrumurru ugari ibili zen ahotan eta, 2004ko azaroan, Attila Csihar bandara zetorren albistea eman zuten ofizialki. Hementxe ditugu bere hitzak elkarrizketa batean:

{{aipu|*Egia esan behar bada, ez dut sekula banda utzi, beti egon bainaiz beraiekin harremanetan. *Chimera* albumaren ondoren, Maniac-ekin arazoak hasi ziren eta bistakoa zen ez zuela luze joko bandan...*

2006an, Mayhem bere laugarren estudio diska grabatzen hasi zen, *Ordo Ad Chao* eta Csiharrek idatzi zuen letren gehiengoa. Hellhammer bateriaren hitzetan: 
{{aipu|*Ahotsa erabat aldatu zaio; ez dauka *De Mysteriis Dom Sathanas* albumekoarekin zerikusirik!*

Necrobutcher baxujoleak, berriz, Csiharren lana goraipatu eta zera nabarmendu zuen: 
{{aipu|*Bandarekiko duen konpromisoa guk hirurok batera duguna baino handiagoa da!*

*Ordo Ad Chao* lanak kritika onak jaso zituen eta Attila Csiharren itzulera estimatu zuten. 
{{aipu|*Attilaren ahotsak oso gogorrak dira eta infernutik ateratzen direla dirudi. Itzulera honek hobekuntza handia eman dio bandaren soinuari.*.

Aftenposten egunkari norvegiarreko Harald Fossbergek zera aipatu zuen: 
{{aipu|*Letrak ilunak dira apokalipsiko pasarte batzuen ikuspuntua dute. Attilaren ahotsa Grigori Rasputin konjuru madarikatuak errezitatzen egongo balitz bezala entzuten da.*. "".

Albumak Spellemann saria jaso zuen (Grammy norvegiarra esaten diote honi) metaleko albumik onenaren sailean, Dimmu Borgir, Audrey Horne eta Red Harvesti aurrea hartzen ziolarik. Hori gutxi balitz, Metal Hammer aldizkariak *Ordo Ad Chao* hamarkadako 50 albumik onenen barnean sartu zuen.

2007az geroztik, Nader Sadek artista egiptoarrak Csiharrek Mayhemen kontzertuetan erabiltzen dituen maskarak diseinatzen ditu eta, era berean, 2009ko Ipar amerikako tourrean hartu zuen parte. 

2009ko azaroan, Mayhemeko kideak atxilotu zituzten Tilburgko (Holanda) hotel bateko gela batean kalteak egiteagatik.

## Sunn O))) 
thumb|200px|eskuinera|Attila Csihar Attila Sunn O))) bandarekin
thumb|200px|eskuinera|Attila Csihar Attila Sunn O))) bandarekin
2003an, Stephen O'Malley lider zen drone metaleko Sunn O))) talde estatubatuarrak (Csiharrek 1995ean ezagutu zuen) bere album berriko abesti batean parte hartzea eskaini zion, *White2* izenekoan. Diska hurrengo urtean kaleratu zuten. 

Une hartatik aurrera, Sunn O)))rekin elkarlanean jarraitu zuen, bai estudioan baita kontzertuetan ere; buruan, adaxka batzuk dituen zaku baten antzeko zerbait eraman ohi du, zuhaitz baten itxura hartu nahian, naturarenganako lilura sentitzen baitu (belarjalea da). 

2008an, Bergengo San Olaf  katedralean *Dømkirke* zuzeneko albuma grabatu zuten eta, hurrengo urtean, *Monoliths & Dimensions* albuma atera zuten, *Big Church (Megszentségteleníthetetlenségeskedéseitekért)* abestia barne; izenburu hori Csiharrek aukeratu zuen hungariar hiztegiko hitzik luzeena delako.

## Beste hainbat proiektu 
thumb|200px|eskuinera|Attila Csihar Void Ov Voices proiektuan

1999an Emperorrekin *Funeral Fog* abestiaren bertsio bat grabatu zuen *A Tribute to Mayhem: Originators of the Northern Darkness* albumean sartu zutena. 

2003an, Csihar extreme metaleko Keep of Kalessin talde norvegiarrera bildu zen zen Frost perkusionistarekin batera. Hurrengo urtean, *Reclaim*  EP-a argitaratu zuten, baina, handik gutxira, biak ere beste proiektu batzuetan murgilduta zeudela-eta, taldea utzi beharrean izan ziren.

Sunn O)))rekin elkarlanean aritu ondoren, Csiharrek proiektu paralelo batzuk osatu zituen hango kideekin, Grave Templeko, Burial Chamber Trio edo Pentemple kasu. 

2008an, *Void Ov Voices* izeneko dark ambienteko proiektu bat sortu zuen bakarlari moduan eta, bertan, berak abestu eta instrumentu guztiak jotzen ditu; zuzenean aurkeztu zuen Ulverren abiatzaile izan zen europar bira batean.

Beste hainbat kontzertutan ere hartu du parte Attila Csiharrek gonbidatu berezi bezala, Enslaved (Euronymousi adierazpena gauzatuz), Shining, Current 93, Dissection edo 1349 taldeekin elkarlanean, besteak beste.

2010eko martxoaren eta apirilaren hasieran, Csiharrek Inferno Metal Festivalean emanaldi hirukoitz bat eman zuen: Jarboerekin eta Mayhemekin aritu zen eta Norvegian zuzenean aurkeztu zuen bere *Void Ov Voices* proiektua.

## Bandak 
### Kide ofizial 
* Tormentor (1987-1990, 1999 - gaur arte)
* Plasma Pool (1990-2004)
* Mayhem (1993, 2004 - gaur arte)
* Aborym (1999-2005)
* Korog (2001-2003)
* Keep of Kalessin (2003-2004)
* Grave Temple (2006 - gaur arte)
* Burial Chamber Trio (2006 - gaur arte)
* Pentemple (2007 - gaur arte)
* Void Ov Voices (2008 - gaur arte)

### Elkarlana 
* Emperor (1999)
* Limbonic Art (2002)
* Anaal Nathrakh (2003 y 2006)
* Finnugor (2003-2004)
* Sunn O))) (2004 - gaur arte)
* 1349 (2004)
* Sear Bliss (2004)
* Dissection (2004)
* Current 93 (2007)
* Professor Fate (2007)
* Shining (2007)
* Astarte (2007)
* Skitliv (2008 y 2009)
* Enslaved (2009)

## Diskografia 
;Tormentor
* 1987: *The Seventh Day Of Doom* (demo)
* 1988: *Anno Domini*
* 2001: *Recipe Ferrum! 777*

;Mayhem
* 1994: *De Mysteriis Dom Sathanas*
* 1999: *Mediolanum Capta Est* (zuzenean)
* 2007: *Ordo Ad Chao*
* 2009: *Life Eternal* (EP)
* 2014: *Esoteric Warfare*

;Sunn O)))
* 2004: *White2*
* 2007: *Oracle* (EP)
* 2008: *Dømkirke* (zuzenean)
* 2009: *Monoliths & Dimensions*
* 2011: *Agharti Live 09-10* (zuzenean)

;Grave Temple
* 2007: *The Holy Down*
* 2008: *Ambient / Ruin* (demo)
* 2009: *Le Vampire de Paris* (zuzenean)

;Plasma Pool
* 1997: *Drowning - II* (zuzenean)
* 1997: ''Promo'98* (demo)

;Aborym
* 1999: *Kali Yuga Bizarre*
* 2001: *Fire Walk With Us*
* 2004: *With No Human Intervention*
* 2006: *Generator*

;Finnugor
* 2003: *Death Before Dawn*
* 2004: *Darkness Needs Us*

;Burial Chamber Trio
* 2007: *Burial Chamber Trio*
* 2007: *WVRM* (zuzenean)

;Anaal Nathrakh
* 2003: *When Fire Rains Down from the Sky, Mankind Will Reap as It Has Sown* (EP)
* 2006: *Eschaton*

;Skitliv
* 2008: *Amfetamin* (EP)
* 2009: *Skandinavisk Misantropi*

;Beste hainbat lan
* 2002: *The Ultimate Death Worship* - Limbonic Art
* 2003: *Reclaim* (EP) - Keep of Kalessin 
* 2003: *The Beast of Attila Csihar*
* 2003: *Death Before Dawn* - Finnugor
* 2004: *Korog* - Korog 
* 2004: *Chtonian Lifecode* - Chton
* 2004: *Glory and Perdition* - Sear Bliss
* 2007: *Demonized* - Astarte
* 2007: *La Nuit* - YcosaHateRon
* 2008: *O))) Presents...* - Pentemple
* 2008: *6&nbsp;°Fskyquake'' - Stephen O'Malley & Attila Csihar
* 2008: *Mahakali* - Jarboe
* 2010: *ANTIhuman * - Death of Desire
* 2011: *Wars of the Roses* - Ulver
* 2011: *Noregs Vaapen* - Taake

## Erreferentziak